**UL-godkendt overspændingsbeskyttelse til mobiltelefonsystemer**

Overspændingsaflederne VAL-MS T1/T2 48 fra Phoenix Contact beskytter 48 V DC systemer til mobil telekommunikation effektivt imod lyn og overspændinger. Med et lavt beskyttelsesniveau på under 400 volt tilbyder de en pålidelig beskyttelse af Remote Radio Heads og den centrale DC strømforsyning i mobiltelefonsystemer.

Denne type afledere installeres typisk ved strømforsyningens 48 V DC udgang. VAL-MS-T1/T2 48/12,5 1+1V versionen er designet til mere følsomme Remote Radio Heads. Alle versioner er stikbare og består af et grundelement og et beskyttelsesstik. Hvert stik er udstyret med funktionsovervågning og et statusdisplay. Overspændingsaflederne leveres også med en kontakt til fjernsignalisering. Ved anvendelse af enhver egnet Phoenix Contact WLAN enhed kan overvågningssignalet overføres trådløst.

For yderligere information kontakt Product Manager Henning O. Lippert, hlippert@phoenixcontact.dk.